
JrJydrops  est  collectio  praeter  naturalis  humorum 
serosorum  aut  lymphaticorum,  vel  in  cavernulis  telae 
cellulosae,  vel  in  antris  naturalibus  corporis  humani, 
vel  in  sacco  peculiari  praeter  naturam  formato, 

Cauaa  proxima  morbi  est : 

imo.  Secretio  praeter  naturam  ancta,  qua  humo- 
res serosi  lymphatici,  effunduntur  in  cava  atque  spa- 
tia corporis. 

Tam  exhalatione  aucta  pororum  systematis  arte- 
riosi aut  venosi,  quam  suppressione  haemorrbagia- 
rum  consuetarum,  indeque  orta  nimia  vasorum  san- 
guiferorum  repletioni,  aut  jactura  sanguinis  eaque  de 
causa  genita  debilitate  librarum,  sanguis  fit  aquosus 
et  tenuior,  atque  humor  nimis  aquosus  per  vasa  ex- 
halantia in  cava  corporis  quantitate  nimia  exhalatur. 

Huc  pertinet  potus  nimius  aquae  tepidae,  quia 
vasa  excernentia  secretione  nimia  debilitantur. 

Porro,  refluxus  sanguinis  per  venas  vi  quadam 
mechanica  impeditus. 

Ruptione  vasorum  serum  vel  lympham  'lucentium. 
Bassius  in  dissertatione  sua  de  languore  lymphatico 
demonstrat,  id  fieri  posse.  ,,  Ductus  thoracicus,  in- 
quit, si  propter  nimiam  repletionem  rumpatur,  li- 
quor in  cavitates  thoracis  et  abdominis  affunditur, 
et  sic  detumescunt  partes  exteriores,  anasarca  in 
asciten  degenerat.  “ 

Sacci  in  hydrope  saccato  etiam  rumpuntur  vel 
eroduntur,  sicut  hydatides. 

Exempla  etiam  adsunt,  quibus  ascites  ruptione 
ureterum  vel  vesicae  urinariae  ortus  est, 

ado.  ' Resorptio  praeter  naturam  imminuta  hu- 
morum in  spatiis  aut  cavis  effusOium. 

Oppilatione  vasorum  resorbentium, 

Glandulae  vinum  aut  spiritum  quantitate  nimia 
bibentium,  saepius  inveniuntur  obstructae,  quod 
experientia  Mascagnii  docet,  qui  glandulas  adeo  in- 
venit obstructas,  ut  humor  immissus  prius  rumperet 
vasa  ad  glandulas  tendentia,  quam  illas  penetraret.  ■, 

Crampo  vel  convulsionibusrf  ^post  refrigerium, 
acrimoniis  specificis,  debilitate  vasorum  lymphatico- 
rum, eorumque  habitu  cartilagineo.^  uti  Mascagnius 
adnotat.  : , . ; 

Causae  disponentes.  _ ' ~ 

Atmosphaera  humida,  praecipue  ad  ripas  fluvir 
orum  lacuum  ve,  cellarum  incolae  vel  domiciliorum 
humklorum,  saepius  liuic  morbo  expositi  sunt. 

Sexus  sequior  quoque  inclinat  in  hydropem, 
morbi  graves,  praecipue  etiam  febris  intermittens. 

Sanguinis,  lymphae,  semini?  etc,  jactura  nimia. 


7 


Nervorum  affectiones,  rheumatismus,  vita  seden- 
taria, potus  frigidus  corpore  calefacto,  morbi  exan- 
thematici suppressi  e.  g.  scabies,  herpes,  tinea  etc. 

Quod  ad  humorem,  frequentissime  est  aquosus, 
serosus,  flavus,  si  concutitur  statim  spumans,  inter- 
dum magis  futeus,  subviridis,  fuscus,  odoris  subu- 
rinosi  morbo  praecipue  diutius  durante,  nonnun- 
quatn  tenax,  albumini  ovorum  non  dissimilis,  ita,  ut 
vix  e canali  acus  tricuspidatae  effluere  possit,  inter- 
dum pseudomembranulis  filisque  polyposis  mixtus, 
nonnunquam  pus  verum  ab  ulceribus  internis,  inter- 
dum sanguineus, 

* 

Symptomata  generalia, 

* • 

Volumen  auctum,  figura  mutata,  fluctuatio,  sta- 
tus lentus  partis,  ita,  ut  post  digiti  pressum,  fovea 
maneat,  (hocce  signum  modo  in  oedemate  invenitur) 
alvus  tarda  et  dura,  saepe  quoque  nimis  laxa  est. 

Abnormitates  organorum  secernentium. 

In  organis  morbosis  secretio  aucta  est,  in  ceteris 
imminuta,  qua  de  causa  sitis  nimia,  siccitas  oiis, 
cutis  pergainenea,  urina  parca,  obscura,  turbida,  ju- 
mentosa,  foetens,  sedimentosa,  concentrata,  hoc 
symptoma  tamen  non  semper  reperitur  in  hydrope 
saccato,  ex  causis  localibus  orto. 

Tumor  sub  initio  mollis  compressioni  cedens, 
iterum  resiliens,  latex  a digito  perculsus,  fluctuat, 
motumque  undosum  efficit.  Sin  autem  latex  est 
tectus  involucro  densiori,  aut  est  crassus,  albumino* 

sus,  gelatinosus  aut  membranis  intersectus,  percul- 
sus latet. 

Variae  molestiae  nimia  extensione  adductae,  pal- 
lor, laxitas,  somnolentia,  inertia. 

Caloris  procreatio,  motu  musculorum  interrupto 
nervorum  efficacia,  humorumque  circulatione  prohi- 
bita , diminuitur,  inde  frigus. 

Hydropes  dividuntur  ex  decursu,  in  acutos,  su- 
bito orientes  celeriterque  decurrentes,  et  in  chroni- 
cos, lentius  orientes  decurrentesque. 

In  acutis  opus  est  saepius  cura  antiphlogistica, 
in  chronicis  contra,  curatio  varia  adhibenda  est,  se- 
cundum causas  diversas. 

l»orro  dividuntur  situ  multiplice. 

In  hydropem  universalem  seu  anasarca,  seu 
leucophlegmatiam,  intercutem,  languorem  lymphati- 
cum, errorem  lymphaticum,  hyposarcidium , episar- 
cidiurn , hydrosarca,  catasarca. 

Symptomata  hujus  haec  sunt. 

Aqua  stagnat  in  cellulis  subcutaneis,'  tumor 
mollis  laxus,  pallidus  subfrigidus  nascitur,  a digiti 
impressione  fovea  remanet,  sitis  , somnolentia,  iner- 
tia, urina  parca,  brunea  instar  cerevisiae,  sudores 
pauci,  oedama  pedum,  gravitas  imprimis  vespertina, 
impotentia  musculorum  corporis  movendorum. 

• # I ( 

1’rovecto  morbo,  inflammationes,  erysipelas,  gan- 
graena, sphocelus  ex  vafia  causa  sequuntur,  ab  ictu, 
decubitu,  ex  sola  cutis  tehsione. 

Gravidae  saepe  laborant  oedemate  peduriri’,  labio- 
rum, compressis  fortasse  venis  saphenis,  pudendis 


externis.  Puerperae  etiam  supra  omne  corpus  ana- 
sarca  laborant,  interdum  colore  niveo,  interdum* 
humor  lacteus,  nonnnnquam  puriformis  est. 

In  hydropes  partiales.  Eo  pertinent: 

Hydrocephalus  externus. 

Situm  habet  aut  inter  cutem  et  galeam  aponeuro- 
ticam, hoc  in  statu  tumor  est  mollis,  absque  dolore, 
pellucidus,  impressione  digiti  fovea  remanet,  palpe- 
brae tument,  aut  inter  galeam  et  pericranium,  aut 
inter  hoc  et  cranium } tumor  est  durior,  tensus  tari- 
quam  bulla,  dolorificus , nunquam  palpebras  afficit. 

Hydrocephalus  internus. 

Sedem  habet  inter  cranium  et  duram  meningem, 
vel  inter  hanc  et  piam  matrem,  vel  inter  hanc  et 
cerebrum,  vel  in  cavis  ipsis  cerebri,  hydroencepha- 
lum  nominatum. 

Ossa  cranii  hocce  in  morbo  interdum  adeo  ex- 
tenuantur, ut  pellucida  videantur,  suturaeque 
hient. 

Corpus  reliquum  lente,  caput  vehementer  in- 
crescit, mydriasis  deinde  amaurosis  efficitur,  bulbi  pro- 
truduntur, sopor  adest,  extremitates  tument  oedemate, 
pulsus  parvus  frequens  et  debilis,  inordinatus  est,  tan- 
dem aeger  morirur,  lethargicus,  vel  inter  convulsiones. 

Hydrophthalmus. 

Est  hydrops  bulbi. 

Htimores  oculi  aucti  bulbum  extendunt.  Aegroti 


primo  tensionem  in  oculo  cum  dolore  sentiunt,  haec 
crescit,  mydriasis  efficitur,  lente  iris  movetur,  visus 
hebescit,  bulbus  prolabitur,  palpebrae  vix  claudi 
possunt,  epiphora  adest,  cilia  bulbum  excitant,  in- 
flammant atque  exulcerent. 

Hoc  in  statu  morbus  buphthalmos  nominatur, 
Hydropkthalinus  quoque  spurius  iu venitur,  aqua  in- 
ter conjunctivam  vel  corneam  haerepte,  vel  sacco 
praeternaturali  in  parte  posteriori  oculi  formato. 

In  cavitate  quoque  tympani  et  canalibus  semicir- 
cularibus auris  latex  reperta  est. 

Ranula  seu  hydroglossum , Hypoglossis,  Batra- 
chus,  Froschlein. 

Est  tumor  mollis  , fluctuans,  subalbidus  vel  sub- 
rubicundus, sub  apice  linguae,  ortus  ex  debilitate 
corporis  totius,  obstructione  ductuum  salivalium, 
calculo,  ictu  vel  pressione.. 

II  ydrorhacc  bitis,  seu  hydrorrhachia,  spina 
bifida.  Frequenter  cum  hydroencephalo  invenitur. 

Est  collectio  morbosa  humoris  serosi  seu  lym- 
phatici, in  theca  vertebrarum  spinalium,  interdum 
cpm  tumore  externo,  molli,  hiantibus  vertebris , cuin 
frigore,  lassitudine,  tremoribus,  paralysi,  debilitate 
partium  inferiorum,  quia  nervi  harum  partium  oriun- 
tur e medulla  spinali.  Bro  vecto  morbo,  subsultus 
tendinum,  convulsiones,  dolor  ad  nucham,  et  ad 
spinae  longitudinem  adsunt,  incontinenLia  urinae  et 
alvi. 

Medullam  spinalem  saepius  decsse,  observatum 
e9t,  quae  verisimile  latice  solvitur,  attamen  non- 


uunquam  est  fungosa,  morbus  ea  de  causa  hernia 
medullae  spinalis  appellari  posset.  Interdum  arcus 
ossei,  apophyses  spinosi  desunt,  praecipue  in  ver* 

' v * ' A«  |i. 

tebris  lumborum. 

Hydrops  pectoris,  seu  hydrothorax,  dividi- 
tur in  hydroperp  cavitatis  pectoris. 

Est  collectio  praeternaturalis  humoris  serosi  vel 
lymphatici  in  cavitate  pectoris. 

Symptomata  pallor,  facies  livida,  tussis  sicca 
deinde  cum  sputo  mucoso,  dyspnoea,  orthopnoea, 
haemoptysis,  palpitaLiones  cordis,  urina  parca, 
brunea  curp  sedimento  furfuraceo,  lateritio;  fluctua- 
tio in  thorace  difficile  animadvertitur,  ob  partes  os- 
seas, et  qua  in  re  sensui  aegroti  non  confidendum 
est,  decubitus  difficilis,  subita  et  spontanea  ex  somno 
cum  cordis  palpitatione  excitatio,  sicut  Riverius  in 
praxi  medica. 

Libr.  VII,  £ap.  5;  dicit. 

„ Quibus  hoc  unicum  addere  licet,  tanquam  pa- 
thognomonicum  , ej;  quo  solo  hydrops  pectoris  a cete- 
ris difficultatis  respirandi  speciebus  distinguitur. 
Quomodo  nimirum  spirandi  facultas  primo  quoque 
pomni  tempore  invadit,  eumqu.e  intercipit,  ac  per 
noctem  magis  urget,  procedente  vero  die  sensim 
lentescit,^,.,:.  r.  ....  •. 

Sed  hoc  signum  non  est  certum,  quia  etiam 
indicat  morbum  organicum  cordis. 

Pulsus  vix  sensibilis,  inordinafus,  intermittens, 
interdum  durus  atque  plenus. 

Calamitas  aegrorum  crescit,  pedes  scrotumque 
tument  uti  manus  una  magis,  bracchium  idem  saepe 
simul  resolvitur  imperfecte,  crescit  anxietas,  extre- 
mitates algent. 

Hydrops  pulmonum. 

Est  collectio  bumoris  in  parenchymate  pulmo- 
num. Dyspnoea  cum  tussi,  motu  corporis  aucto, 
pressoria  angustia  cum  sensu  ponderis  a jugulo  per 
medium  thoracem.  Inspiratio  alta  praegravatur. 
Dyspnoea  aliquot  tempus  post,  situ  mutato  aegroti 
cessat.  Saepe  oedema  extremitatum  et  partium  exter- 
narum, facies  pallida,  tumida,  pulsus  debilis  ,f parvus 
interdum  adeo  oppressus,  ut  vix  tactu  percipiendus 
possit.  Darvinus  etiam  sudorem  partium  superiorum 
corporis,  signum  indicat. 

Hydrops  pericardii. 

Collectio  est  humoris  serosi  vel  lymphatici  in 
cavitate  pericardii. 

Aeger  sentit  dyspnoeam,  orthopnoeam /dolorem 
lumborum;  decubitus  in  dorsum  difficilior,  interdum 
respiratio  cessat,  sensus  pressionis  circa  regionem 
cordis,  ab  exercitatione  vel  sermone  auctus,  sed 
quiete  aut  silentio  mox  minutus,  palpitationes  tre- 
moresque cordis,  livor  palpebrarum,  sitis,  frigus  ex- 
tremitatum, tussis  sicca,  pulsus  inaequalis,  debilis, 
frequens  obscurus,  interdum  durus,  urina  parca, 
rubra  crassa,  animi  deliquia. 

Hydrops  pleurae. 

Collectio  praeternaturalis  laticis,  inter  pleuram, 
costas  et  musculos  intercostales. 

Cernitur  ct  sentitur  in  exteris  intumescentia 
oedematosa  et  fluctuatio. 

Hydrops  mediastini. 

Est  collectio  aquae  in  mediastinis  cum  tussi, 
dyspnoea  atque  pondere  gravi  in  media  parte  pecto- 
ris, cum  dolore  decubituque  difficili  supino. 

Hydrops  ascites. 

Aqua  vel  extra  vel  intra  peritonaeum  vel  in 
omento  mesenterio  vel  in  visceribus  et  stagnare  po- 
test. Tumor  fluctuans  ventris,  ponderis  sensu,  locum 
mutans  secundum  situm  corporis,  sitis  nimia,  urina 
parca,  brunea,  crassa. 

Umbilicus  summopere  extensus,  ac  prae  tenuitate 
pellucidus,  prominet,  Cutis  valde  sicca,  partes  cor- 
poris superiores  macrescunt,  conjuncta  cum  his 
inspiratione  difficili,  quia  thorax  sublato  diaphrag- 
mate coarctatur,  tussis  sicca,  oedema  scroti,  febris 
lenta  heclica. 

Aqua  in  sacco  praeternaturali  etiam  saepissime 
inclusa  invenitur. 

Symptomata  hujus  hydropis  saccati  leviora  sunt, 
habitus  corporis  bonus  longeque  melior,  quam  in 
hydrope  non  saccato.  Si  saccus  rumpitur  a nimia 
quantitate  aquae,  saepe  syncope  sequitur,  quia  cir- 
culatio sanguinis  repente  mutatur. 


Hydrocele. 

Collectio  praeter  naturam  humoris  serosi  vel 
lymphatici  tunicae  vaginalis  testiculi  vel  funiculi 
spermatici. 

Si  aqua  sedem  habet,  in  tunica  vaginali  testiculi, 
saccus  sentitur  mollis  lluctuans,  interdum  durus, 
sine  dolore,  pellucidus,  testiculus  difficile  sentitur. 

Si  tunica  vaginalis  funiculi  spermatici  aeque 
repleta  est,  tumor  fluctuans  usque  ad  annulum  abdo- 
minalem sentitur. 

Hydrops  scroti. 

Aqua  sedem  habet  in  tela  cellulosa  scroti.  Tu- 
mor est  mollis,  haud  elasticus,  laevis,  nitens,  ten- 
sus, pellucidus  praecipue  aetate  tenera,  foveam  a 
compressione  sat  diu  retinens,  ponderosus,  si  tamen 
augeatur  aut  sensibilitas  partis  hujus  est  nimia, 
cutis  rubet  ardet,  dolet  interdum  gangraenam  con- 
trahit. 

iHydrops  uteri  seu  Hydrometra. 

Collectio  est  praeter  naturam  in  utero  humoris. 

In  hypogastrio  tumor  sentitur  sensim  sensimque 
crescens,  uteri  ^figurae  ‘respondens,  fluctuans,  citra 
signa  graviditatis.  Aegrotis  videtur,  uterus  prolabi. 
In  exploratione  uterus  praegravem  se  praebet,  si 
digito  elevatur. 


Hydrops  ovarii. 

Aqua  situm  habet  in  tela  cellulosa  ovarii.  Tu- 
mor praecipue  initio  impar,  crescente  vero  morbo, 

cellulae  rumpuntur,  et  saccum  unum  constituunt. 
Di  gito  exploranti  per  vaginam  aut  intestinum  rec- 
tum, in  morbo  jam  provecto,  tumor  mobilis,  haud 
elasticus,  mollis,  absque  dolore  et  qui  loco  moveri 
potest  animadvertitur. 

Habitus  in  principio  morbi  bonus  est. 

Hydrops  tubarum  Fa  11  opi  i. 

Latex  in  tubis,  initio  tantum  ab  ascite  discer- 
nendus, num  laborent  ovaria  vel  tubae  vel  ligamenta 
uteri,  sectione  tantum  cadaveris  evinci  potest. 

Hydrops  labiorum  pudendorum  majorum. 

Est  tumor  oedcmatosus  pellucidus  labiorum  pu- 
dendorum majorum. 

Hydrops  extremitatum. 

Collectio  praeternaturalis  humorum  serosorum 
aut  lymphaticorum  tejae  cellulosae  extremitatum. 

Hydrops  articulorum  seu  hydarthon  hydar- 
thus  seu  lupia  synovialis  articuli.  Collectio  oedema- 
tosa  humorum  in  capsulis  atque  receptaculis  muci. 

Capita  ossium  tumefacta  sunt,  motus  artunm 
impeditus. 

Tumor  albus  seu  fungus  articularis  etiam  huc 
pertinet. 

Est  collectio  praeternaturalis  liquoris  glandula- 
rum artuum  synovialium. 

CURRICULUM  VITAE 


EX  DECRETO 

GRATIOSAE  FACULTATIS  MEDICAE 
EEROLINENSIS 
ADIECTUM. 


Ego  Joannes  Henricus  Krugmann,  di6  decimo  quarto 
mensis  Martii  anni  millesimi  septingentesimi  nona- 
gesimi tertii,  Soldini  Neomarchiae  civitate,  natus, 
baptemate  confessioni  Eutheri  adscriptus  sum. 

Fater  optimus,  physicus  in  ista  urbe,  diem  obiit 
supremum  anno  dec:mo  septimo  hujus  saeculi- 

Fiimis  litterarum  rudimentis  imbutus  sum  Sol- 
dini usque  ad  annum  aetatis  meae  undecimum. 

Tum  parentes  carissimi  me  tradiderunt  scholae 
Custrinensi,  in  qua  per  quinque  annos,  linguis  an- 
tiquis et  elementis  litterarum,  quae  in  scholis  tradi 
solent,  operam  dedi.  Anno  millesimo  octingentesimo 
nono  Berolinuru  me  contuli,  et  in  gymnasio  beroli- 
nensi  coloniensi  operam  consecravi  per  biennium 
novemque  menses.  Deinde  adscriptus  sum  numero 


civium  academicorum  ordinis  medici  ab  amplissimo 
de  Savigny  t.  t.  rectore  magnifico. 

Bello  autem  cum  Francogailis  orto,  et  ego  breve 
per  tempus  duce  de  Kleist  militavi. 


Deinde  vero,  jussu  patris,  munus  chirurgi  in 
nosocomio  castrensi  suscepi  per  triennium, 

Germania  a tyrannis  liberata,  paceque  facta,  in 
patriam  redux,  iterum  me  Beroiinum  contuli. 

ler  totum  vero  studiorum  meorum  cursum,  has 
audivi  lectiones; 

De  chemia  experimentali  Cei:  Turte,  debotanice 
Cei:  Hayne , de  osteologia,  syndesmologia , splanch- 
nologia 111:  Knape , de  anatomia  tam  universa  quam 
organorum  sensuum,  nec  minus  de  historia  entozoo- 
rum  111:  Rudolphi,  qui  edam  Viri  111;  arte  cadavera 
dissecandi  in  theatro  anatomico  me  instituerunt. 

Physiologiam  tam  generalem  quam  specialem  et 
materiam  medicam  Cei:  Osann  mihi  tradidit.  In 
pathologia  vero  generali  Cei:  Fr : Hufeland  praecep- 
tore usus  sum,  in  pharmacologia  Cei:  Link , unaque 
institutiones  medicinae  pracdcae  111:  Hufeland  fre- 


quentavi, qui  et  ad  scholas  suas  de  therapia  speciali 
discipulum  sui  studiosissimum  me  admisit. 

Deinde  pathologiam  specialem  alque  therapiam 
morborum  syphiliticorum  111:  II0rn  mihi  exposuit. 

Ophthalmiatrice , doctrina  de  angiektasiis  , ekiur- 
gia,  111.  Graefe  me  instituit,  artem  vero  obstetriciam 

tam  theoreticam  quam  practicam  ab  111:  de  Siebold 
accepi. 


Denique  sub  finem  studiorum  meorum  ad  praxin 
medicam  exercendam  per  annum  et  sex  menses  in 
Pqliclinico  111*  Hufeland  versatus  sum.  lam  vero  ten- 
tanime  examineque  rigoroso  feliciter  absolutis,  spero 
fore,  ut  defensa  hac  dissertatione,  summi  mihi  con- 
cedantur medicinae  et  chirurgiae  honores. 


THESES  DEFENDENDAE, 


i. 

Discrimen  certum  diagnosticum  inter  hydropem 
uteri  et  graviditatem  fere  nullum  adest, 

II.  * 

Hydrops  non  plane  ad  morbos  chronicos  refe* 
rendus. 


III. 

Infectione  febris  contagiosae  jam  facta,  medicus 
non  eo  studere  debet,  febrem  supprimendi,  sed  potius 
eductionem  materiae  peccantis  sublevandi. 


.i:' 


.. 


